Pertanian di Filipina

Pertanian di Filipina menyumbang terhadap 27.7% dari tenaga buruh di negara tersebut, menurut Bank Dunia pada 2017.

Beras 
Filipina merupakan pengeluar beras kelapan terbesar dunia, dengan menyumbang sebanyak 2.8% pengeluaran beras dunia. Filipina juga merupakan pengimport beras terbesar dunia pada 2010. Hampir 15.7 tan metrik beras telah dihasilkan pada 2010 dan menyumbang kepada 21.86% dalam nilai tambah kasar pertanian serta 2.37% dalam pendapatan negara kasar.

Pengeluaran beras di Filipina mula meningkat sejak 50-an, dengan kemunculan variasi-variasi beras baharu serta penggunaan baja yang kian meluas. Produktiviti pengeluaran meningkat dari 1.23 tan metrik sehektar pada 1961 kepada 3.59 tan metrik sehektar pada 2009.

Tebu 

Kira-kira 360,000 hingga 390,000 hektar tanah di Filipina digunakan untuk penanaman tebu. Menurut anggaran 2012, kira-kira 700,000 orang mendapat pekerjaan dalam sektor tersebut di wilayah-wilayah pengeluar tebu.

Penanaman tebu di Filipina telah bermula sebelum zaman Sepanyol di negara tersebut dan dan menjadi eksport pertanian terbesar pada lewat abad ke-18 hingga pertengahan 1970-an. Pada 1950-an hingga 60-an, tebu meliputi lebih 20% eksport keseluruhan negara.

Kelapa 
Mengikut pada anggaran oleh Pertubuhan Makanan dan Pertanian, Filipina merupakan pengeluar kelapa terbesar dunia dengan pengeluaran sebanyak 19.5 juta tan pada 2015. Penanaman kelapa biasanya tertumpu pada ladang bersaiz sederhana, dengan 3.5 juta hektar digunakan untuk penanaman kelapa, iaitu kira-kira suku dari jumlah tanah penanaman di Filipina.

Serat abaka 
Filipina dikatakan menyumbang terhadap 87.5% pengeluaran serat abaka dunia, dengan pendapatan sebanyak AS$111.33 juta pada 2014. Kawasan Bicol merupakan pengeluar abaka terbesar Filipina, dengan pengeluaran sebanyak 27,85 tan metrik pada tahun tersebut.

Buah-buahan 
Filipina merupakan pengeluar nanas ketiga terbesar dunia dengan pengeluaran lebih 2.4 juta tan metrik pada 2015. Bersama China dan India, Filipina merupakan pengeluar-pengeluar pisang terbesar dunia, dengan kira-kira 9.165 juta tan metrik dihasilkan di Filipina, terutamanya di kawasan Mindanao dan Davao. Mangga merupakan buah ketiga terbanyak dihasilkan di Filipina.

Jagung 
Pada 2012, kira-kira 2.594 juta hektar tanah Filipina digunakan untuk penanaman jagung dengan pengeluaran 7.408 juta tan metrik. Lebu kurang 600 ribu isi rumah terlibat dalam sektor penanaman jagung di Filipina.

Getah 
Pengeluaran getah di Filipina ialah sebanyak 111,204 tan metrik pada 2013 dan memberi pekerjaan terhadap kira-kira 458 ribu buah keluarga.

Galeri

Rujukan

Pautan luar 

 

Pertanian di Filipina